b"\n_START_ARTICLE_\nJan Kott\n_START_SECTION_\nBiografia\n_START_PARAGRAPH_\nJan Kott va estudiar lletres a Vars\xc3\xb2via, on va n\xc3\xa9ixer, es trasllad\xc3\xa0 a Par\xc3\xads, on s'estigu\xc3\xa9 des del 1938, amb beca, abans de tornar a Pol\xc3\xb2nia abans de la guerra. Fou membre de la Resist\xc3\xa8ncia a Pol\xc3\xb2nia. Despr\xc3\xa9s de la Segona Guerra Mundial va fer classes de literatura francesa a Wroc\xc5\x82aw, i tamb\xc3\xa9 de literatura polonesa a Vars\xc3\xb2via. Kott fou un gran defensor del realisme._NEWLINE_Va realitzar un gran treball de divulgaci\xc3\xb3 d'aquesta tradici\xc3\xb3 expressiva realista, d'acord amb l'\xc3\xa8poca i la situaci\xc3\xb3 pol\xc3\xadtica. Tanmateix, decebut profundament per les consignes partid\xc3\xa0ries, s'alluny\xc3\xa0 el 1957 de la l\xc3\xadnia oficial i tri\xc3\xa0 una perspectiva independent. Aix\xc3\xb2 el va conduir a les seves grans interpretacions de la cultura occidental._NEWLINE_Va emigrar als Estats Units el 1966 com a lector primer a la Universitat Yale i despr\xc3\xa9s a Berkeley. Va fer tamb\xc3\xa9 classes a la Universitat hebrea de Jerusalem cap als volts de 1975. A Am\xc3\xa8rica del Nord va participar-hi al The New Republic, Partisan Review i The New York Review of Books. De fet, va morir a Santa M\xc3\xb2nica, Calif\xc3\xb2rnia, despr\xc3\xa9s d'una crisi card\xc3\xadaca. Nom\xc3\xa9s va tornar una vegada a Vars\xc3\xb2via, el 1981."